اخوان المسلمین د محمد مرسي مړ‎ینې ته وژنه ویلي دي
په مصر کې مخالفه لاقانونه گرځول شوې ډلې اخوان المسلمین تور لگولی چې پخوانی صدر محمد مرسي وژل شوی دی.
اخوان په گردہ نړ‎ۍ کې په خلکو غږ‎ کړ‎ی چې د مصر د سفارتخانو مخې ته احتجاجي مظاھرې وکړ‎ي. د اخوان المسلمین سرہ تعلق لرونکی محمد مرسي د مصر لمړ‎ی منتخب صدر ؤ ھغه پرون د گل په ورځ په ځان د جوړ‎ې مقدمې پرضد عدالت ته تلی او د عدالت په کمرہ کې یې ساہ ورکړ‎ې وہ. د مرسي یو وکیل عبدالمنعم رویټرز ته ویلي مرسيد نھې په ورځ د قاھرې په لویدیځ کې خاورو ته سپارل شوی. د مرسي زوي احمد مرسي په فیس بک لیکلي د پلار د جسد خپلې سیمې ته د وړ‎و اجازت ورته نه دی ورکړ‎ی شوی. احمد مرسي تور لگولی د مصر حکومت د پخواني صدر په جنازہ کې خلک د گډون نه ھم منع کړ‎ي دي. د مرسي کورنۍ ھم د ھغه مړ‎ینې ته وژنه ویلي دي، کورنۍ یې ویلي ھغه د ۲۰۱۳ نه په بند کې ؤ او یواځې ساتل کېدو او ډاکټر ورته نه پرېښودل کیدو. د ۶۷ کلن مرسي پرضد د فلسطیني تنظیم حماس سرہ د اړ‎یکو او جاسوسۍ کولو تور ؤ. د امریکې نه د پي اېچ ډي ډگري ترلاسه کوؤنکي محمد مرسي د اخوان المسلمین په مشرانو کې ؤ ھغه په ۲۰۱۲ کې د مصر صدر جوړ‎ شوی ؤ. د مصر پوځ په ۲۰۱۳ کې د ھغه حکومت نسکور کړ‎ی ؤ او د ھغه په گوند اخوان المسلمین یې بندېز لگولی ؤ. د بشري حقونو نړ‎یوالو تنظیمونو ھیومن رائټس واچ او اېمنسټي انټرنیشنل د مرسي په مړ‎ینه د مصر په حکومت ټکونه کړ‎ي او د ھغه د مړ‎ینې د پلټنو غوښتنہ یې کړ‎ې دہ.